La secretària tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el passat dia 7 de juny de 2017 que van dels números 253/2017 a 257/2017 i que s'ha rebut una esmena relativa a la Reclamació 182/2017.
El senyor Oriol Mir informa sobre el compliment de l'execució de la resolució corresponent a la Reclamació 129/2017 en la mesura que afecta també la Reclamació 183/2017, que es tramita mitjançant procediment de mediació.
La senyora Teresa Perelló, informa que s'ha convocat per a dijous dia 22 de juny la sessió de mediació per a les Reclamacions interposades contra l'Ajuntament de Lleida per part del Grup Municipal de CiU números 229/2017, 230/2017, 233/2017, 234/2017, 235/2017 i 236/2017.
El senyor Josep Mir informa que l'Ajuntament de l'Aldea ha sol·licitat una ampliació del termini de compliment de les Resolucions 146/2017, 148/2017, 149/2017 i 150/2017, de 10 de maig.
Tanmateix el termini per al compliment ja ha estat exhaurit i de conformitat amb la normativa de procediment un termini exhaurit no pot ser ampliat, de manera que no es pot estimar l'incident d'execució respecte les resolucions esmentades i així es comunicarà a l'administració reclamada.
La presidenta pregunta a la resta de membres del Ple si han pogut consultar els esborranys de les actes corresponents a la sessions dinovena i vintena del Ple, dels dies 26 i 31 de maig.
El senyor Oriol Mir formula esmenes tècniques que seran incorporades al text definitiu de les actes.
Proposta de resolució d'estimació parcial de la Reclamació 79/2017
El senyor Josep Mir, ponent de la Proposta de resolució, exposa els elements essencials del procediment de reclamació i sobre les particularitats que presenta aquest cas en què un regidor sol·licita informació d'un consorci adscrit a l'administració reclamada.
El senyor Oriol Mir formula consideracions en relació amb el text de la Proposta i es debat per part de tots els membres del Ple el dret d'accés reforçat dels regidors respecte la informació dels ens instrumentals de les administracions en les quals ostenten la condició d'electes.
El ponent, el senyor Josep Mir, introduirà esmenes al text fruit del debat a fi de matisar alguns elements de la fonamentació jurídica.
Proposta de resolució d'estimació de la Reclamació 145/2017
El senyor Oriol Mir, ponent de la Proposta de resolució, exposa els elements més destacats de la tramitació d'aquest procediment i de la documentació que es sol·licita per part de Associació de Facultatius i Tècnics del Cos de Mossos d'Esquadra).
Es debaten pels membres del Ple alguns elements del supòsit que s'ha plantejat i respecte la informació que es demana.
La senyora Elisabet Samarra proposa introduir una matisació respecte l'accés a la informació que serà incorporada pel ponent en el text final de la resolució.
Proposta de resolució de finalització de la Reclamació 146/2017 per pèrdua d'objecte
La ponent de la Proposta de resolució, la senyora Teresa Perelló, exposa el supòsit que s'ha plantejat en aquest procediment que ja va ser objecte d'anàlisi del Ple de la setmana passada.
La senyora Elisabet Samarra proposa introduir unes esmenes a la Proposta que s'incorporaran per la ponent al text definitiu.
Proposta de resolució d'estimació de la Reclamació 158/2017
El senyor Oriol Mir, ponent de la Proposta de resolució, exposa els elements més destacats de la tramitació d'aquest procediment en què l'administració reclamada és l'Ajuntament de Sant Vicenç dels Horts.
S'aprova amb una esmena tècnica proposada pel senyor Manuel Ibarz.
Proposta de resolució d'estimació de les Reclamacions 159/2017 i 160/2017 (acumulades)
El senyor Oriol Mir, ponent d'aquesta Proposta de resolució, exposa els elements més destacats d'aquests procediments de reclamació que es resolen de forma acumulada.
Proposta de resolució de finalització de la Reclamació 186/2017 per pèrdua d'objecte
El senyor Josep Mir, ponent de la Proposta de resolució, exposa els elements essencials del procediment de reclamació plantejat contra la Universitat de Barcelona i sobre la informació a la qual es demanava tenir accés.
El senyor Oriol Mir formula una esmena tècnica al text que serà incorporada al text definitiu.
Proposta de resolució de finalització de la Reclamació 194/2017 per pèrdua d'objecte
La senyora Teresa Perelló, ponent d'aquesta Proposta de resolució, exposa els elements que han concorregut en la tramitació d'aquest procediment i les particularitats de la informació reclamada.
La senyora Elisabet Samarra i el senyor Oriol Mir plantegen esmenes als antecedents de la Proposta de resolució que s'incorporaran al text definitiu.